[bookmark: _GoBack]Poštovane koleginice i kolege, dragi prijatelji umetnosti,
Pozivamo vas da se pridružite Prodajnoj izložbi solidarnosti koju zajednički organizuju ULUPUDS i Galerija Singidunum. Ovaj poseban događaj ima za cilj da pomogne u očuvanju rada i delovanja naših zajedničkih institucija u ovom izazovnom periodu.
Ključni detalji izložbe:
· Trajanje: 29. oktobar – 7. novembar 2025.
· Lokacija: Galerija SULUJ, Terazije 26/2
Zbog izuzetno velikog odziva naših članova (preko stotinu radova), Umetnički savet će izvršiti selekciju radova za galerijski prostor galerije SULUJ. Datum objave liste selektovanih radova biće naknadno saopšten.
Ovo je ujedno i naša prva online prodajna izložba!
Svi prijavljeni radovi – kako oni selektovani za galeriju, tako i ostali – biće predstavljeni na posebno kreiranoj web platformi sa mogućnošću rezervacije na klik. Na ovaj način ćemo omogućiti široj publici da upozna i podrži vaš rad i aktivno se uključi u AKCIJU SOLIDARNOSTI.
Kako se prijaviti?
Rok za prijavu radova je 22. oktobar 2025.
Prijave šaljite na: solidarnost.ulupuds@gmail.com
U prilogu molimo pošaljite fotografiju rada (srednjeg kvaliteta) uz sledeće informacije:
· Ime i prezime autora
· Naslov rada
· Tehnika
· Dimenzije (širina x visina x dubina, u cm)
· Cena (u RSD)
Poziv za volontere
Pozivamo članove iz svake sekcije da se jave za dežurstvo u galeriji tokom trajanja izložbe. Svaka sekcija preuzima dežurstvo za jedan dan. Uloga dežurnih će biti informisanje posetilaca o postupku rezervacije i kupovine umetničkih dela. Molimo vas da se za detalje i prijavu za dežurstvo obratite predsednicima svojih sekcija.
Zahvaljujemo vam se na podršci ovoj važnoj inicijativi. Zajedno ćemo osigurati da umetnost i dalje inspiriše, povezuje i ostaje deo svih nas.
S poštovanjem,
Umetnički savet ULUPUDS-a

